Politi-anmeldelser af danskere flyder rundt på Googles website.

Her afslører en centerleder på et plejehjem blandt andet personnummer og andre persondata på en beboer. Klik for større foto.

Her er flere eksempler på de uheldige politianmeldelser. Klik for større foto.

Når du søger efter en virksomhed på Google, vil søgemaskinen forsøge at vise dig, hvor virksomheden er placeret på et kort.Du kan læse anmeldelser af virksomheden, som er skrevet af andre Google-brugere, og du kan tilføje din egen anmeldelse.Sidstnævnte forvirrer danske internetbrugere, der leder efter kontaktoplysninger på politiet.For de danske politistationer bliver nemlig præsenteret på samme måde på Google som din lokale restaurant og andre virksomheder.Søger du på eksempelvis på Østjyllands Politi, vil du blive mødt med en opfordring fra Google."Skriv en anmeldelse", står der. Og det er der flere danskere, der har gjort.Problemet er bare, at de forvirrede internetbrugere ikke anmelder politiets service, som det er tænkt med funktionen. I stedet forsøger de at politianmeldele ulovligheder i Google-funktionen.De politianmeldelser ligger nu fuldt offentlige på Google. Mange af dem indeholder persondata som navne, adresser og telefonnumre.Værste tilfælde er en centerleder for et plejehjem i Ringsted, der har forsøgt at anmelde et tyveri mod en beboer på plejehjemmet.Anmeldelsen indeholder blandt andet beboerens cpr-nummer, som nu har været udstillet for offentligheden siden 2008.Centerlederen skriver ligefrem i anmeldelsen, at han vil anmode det lokale dagblad om ikke at tage hændelsen med i døgnrapporten, "for ikke at give andre 'gode' idéer".Problemet findes for politikredse i hele landet.Computerworld har fundet tilsyneladende seriøse politianmeldelser fra både Ringsted, Århus, Hillerød, Randers, Odense, Aalborg og Viborg.Der er blevet "anmeldt" alt fra stjålne cykler, biler og nummerplader til indbrud i villaer, hundeangreb, internetsvindel og hærværk.